User talk:Children's Embassy

Детска Амбасада за Сите Деца во Светот
Детската Амбасада за Сите Деца во Светот е основана 11.11.1997 година во Прилеп, Република Македонија, кога е одржана првата конститутивна седница. Поради законските измени и преминување на регистарот од МВР во Основните судови, регистрирана е 30.03.1999 година во Основен Суд во Прилеп. Детската Амбасада претставува невладина, непартиска и непрофитна, меѓународна хуманитарна организација за грижа и заштита на правата на децата ветени со Конвенцијата и Декларацијата на ООН за правата на децата. Во своето долгогодишно работење Детската Амбасада ја пратат придружни членки како Центри, Фондови и други облици на организирање. Детската Амбасада има реализирано многубројни активности за ресоцијализација и правилен психо-физички развој за повеќе од 15 000 деца и посреднички учествувала во повеќе од 1000 поедини случаи помеѓу децата и институциите. Стотици реализирани проекти од локално, национално и интернационално значење ја одбележуваат организационата и сериозна улога во општеството на Детската Амбасада за Сите Деца во Светот. Основните цели на единственото дејствување се: развојот на хуманистичкото општество, едукацијата, социјализацијата, културализацијата, волонтеризмот, еколошката свест и другите демократски вредности, кои се посветени на децата за остварување на нивните права и реализација на нивните обврски. Детската Амбасада своите активности, во намера на остварување на Програмските Задачи, им ги посветува на сите деца, без разлика на расна, етничка, јазична, полова, верска и било која друга определба на децата, од сите целни групи: редовни деца членови, деца без родители, деца на загинати бранители, деца со пречки во развојот, деца со даутов синдром, деца со церебрална парализа, деца глуви и наглуви, слепи деца, деца од социјално дисхармонични семејства, и сите други деца и млади кои се на возраст од 0-18 односно до 21 година возраст. Детската Амбасада за Сите Деца во Светот во своето индивидуално и колективно членство, од домашниот и меѓународниот регистар, брои 21 000 членови. Едукативен Центар “4-ти Јули“, Центарот за дипломатија, Фондот за деца на загинати бранители, претставуваат придружни единици од составот на Амбасадата, кои допринесуваат во реализацијата на програмските задачи. Детската Амбасада во светот ја претставуваат 7(седум) Генерални Конзулати и 3 подготвителни мисии. Едукативениот Центар „4-ти Јули“ има едуцирано над 4000 деца, во најразлични области, од едукација за англиски, германски, шпански и италјански јазик, до компјутерска, драмска, математичка, музичка, еколошка, спортска и педагошка едукација. Детската Амбасада за Сите Деца во Светот го организира традиционалниот „Божичен Ручек“ од 2006 година во кој учествувале до сега повеќе од 4000 деца. Детската Амбасада традиционално ги организира и реализира летните и зимските активности за своите членови, во кои активности до сега учествуваа 5000 деца. Детската Амбасада е водечка организација во Република Македонија и регионот со реализацијата на меѓународните посети на децата за запознавање на културните и историските знаменитости на земјите од Регионот, Европа и Светот. Целта на ваквите активности е градењето на мостови на пријателство помеѓу народите. До сега во овие активности учествувале повеќе од 500 деца. Детската Амбасада го доделува престижното признание за посебен придонес за децата и придонес во градењето на хуманистичкото општество „Орден за носител на мирот“ за чии добитници се известува Одделот за јавни информации на Организацијата на Обединетите Нации (DPI of UN). Детската Амбасада доделува и „Плакета пријател на децата“, благодарници и пофалници, на сите поддржувачи на нашите активности во намерата на реализацијата на интересите на децата. Детската Амбасада во реализација на своите активности склучува партнерства со домашни и меѓународни организации, како што се USAID-Американската Агенција за Меѓународен Развој, ИТЗ, ЦПНВО и др, како и со партнери од јавниот и приватниот сектор (Министерства, ЕЛС, АД, ДОО, ДООЕЛ и др.) За своите активности Детската Амбасада за Сите Деца во Светот има добиено многубројни поддршки и признанија од Претседатели на држава, Претседатели на Влади, Претседатели на Парламент, Министри и дипломати, во земјава и од светот. Детската Амбасада за Сите Деца во Светот продолжува со сериозниот пристап на своите активности кон општествената одговорност, и натаму застапувајќи ги и организирајќи ги активностите за децата, со намера во остварување на нивните права и исполнување на нивните обврски.

Органи на управување
Со Детската Амбасада за Сите Деца во Светот раководи Колегиум, кој по својот состав и бројност е претставен како Конгрес, кој го сочинуваат 30 Конгресмени, членови на Дипломатскиот кор на Амбасадата. Конгресот избира Амбасадор и Дете Амбасадор кои непосредно се инаугурираат. Од составот на Конгресот се избираат Генерален Секретар и членови на Извршниот Колегиум, како и Прв и Втор Секретар на Конгресот.и членови на Надзорниот Одбор. Извршниот Колегиум е извршно тело на Детката Амбасада кое ги спроведува сите активности од едната до другата седница на Конгресот, за што одговара пред Конгресот. Извршниот Колегиум го сочинуваат: Амбасадорот, Вице Амбасадорот, Дете Амбасадорот, Генералниот Секретар, Извршниот Директор, Директорот за односи со јавноста и Директорот за маркетинг. Надзорниот Одбор е составен од 3-ца членови, кои вршат надзор над работата на Ивзршниот Колегиум во спроведувањето на програмските и статутарни задачи на Извршниот Колегиум, за што одговараат пред Конгресот на Детската Амбасада.

Амбасадор:

Н.Е. Г-ѓа Гордана Нацева (2003)

Вице Амбасадор: Упразнето

Дете Амбасадор: Н.Е. Трајче Камчески (2010-2014)

Генерален Секретар Дамјанчо Стојаноски (2013-2017)

Извршен Директор Александра Северкоска Стојаноски (2013-2017)

Директор за односи со јавноста: Константин Ташкоски (2013-2017)

Директор за маркетинг: Ѓорѓи Сарагиноски (2013-2017)

Детски Едукативен Центар „4ти ЈУЛИ“
Детски Едукативен Центар „4-ти Јули“ е проект на Детската Амбасада кој започна со реализација на своите активности во 2003 година, во чии едукативни работилници се едуцирале повеќе од 4000 деца и преку кого се реализирани поголем број програмски активности. Овој проект е основан со финансиска поддршка на УСАИД Македонија, поддржан од Министерството за образование и наука на Република Македонија и Комисијата за образование, наука и спорт во Собранието на Република Македонија. Свеченото отворање во Прилеп беше одбележано со високи гости од дипломатскиот кор, политичкиот, јавниот и културниот живот. Покрај високите дипломати од Амбасадата на Соединетите Американски Држави, на отварањето присуствуваа и Првиот Претседател на Република Македонија, Г-динот Киро Глигоров, Претседателот на Комисијата за одбрана и безбедност во Собранието на Република Македонија, Г-дин Тито Петковски, Директорот на Државниот просветен инспекторат, Г-ѓа Благородна Лакинска, Амбасадорот на Детската Амбасада, Н.Е. Г-ѓа Гордана Нацева, и други многубројни гости, на кои им се обрати Генералниот Секретар, Г-дин Дамјан Стојаноски. Во работилниците на ДЕЦ „-4-ти Јули“ годишно се едуцираат 400-600 деца. Членовите можат да ги посетуваат работилниците за: јазици (англиски, германски, српски, шпански и италјански), арт (драмска, ликовна, музичка и спортска), стручни (математика, екологија, информатика) и работилниците за потребите на програмските претставувања. ДЕЦ „4-ти Јули“ за своите членови, за децата од сите целни групи организира програми кои содржат едукативни и културолошко-историски насоки на збогатување на знаењето на децата. Посебно е значајна координацијата помеѓу 4 училишта каде што се изучува настава на мајчин јазик српски на целата територија на Република Македонија, како и од особено значење е координацијата која ги вклучува сите Општински Основни Училишта од Општина Прилеп. Преку овие координации се остварува целта за социјализација и едукација на децата преку најразлични облици на организирање за правилен психо-физички развој и создавање на здрава и здраворазумна младина за сопствената држава и пример за пред светот. Значењето од улогата на ДЕЦ „4-ти Јули“ е од локален и национален интерес. На основа на искуствата стекнати од успешната работа и придонесот на ДЕЦ „4-ти Јули“, Детската Амбасада го изработи и се застапува за реализација на проектот Детски Едукативни Центри кој предвидува отворање на 33 центри во 33 општини ни Република Македонија, значајно за социјалната, економската и културната свера на развој на општеството и општествените вредности.

Работилници на Детскиот Едукативен Центар „4-ти Јули“
Сите работилници ги реализираа зададените цели на центарот, со реализација на нивните програми. -	Работилница за англиски јазик и култура Оваа работилница работи од самото отворање на ДЕЦ „4-ти Јули“ во 2003 година. Во незе децата се едуцираат за англискиот јазик, англиската и американската култура и историја и демократските општествени вредности. -	Работилница за германски јазик Изучување на германскиот јазик и запознавање на децата со германската, австриската и швајцарската култура и историја. -	Работилница за српски јазик и култура „15 Фебруари“ Во промоција на пријателските вредности помеѓу двата пријателски народи на Македонија и Србија, како и културните и историските вредности, активно работи и оваа работилница која воспостави и координација со 4 основни училишта во Република Македонија каде наставата се изведува на српски мајчин јазик. -	Работилница за шпански јазик Децата се запознаваат и го изучуваат шпанскиот јазик, како и културата и историјата на земјите од шпанско говорно подрачје. -	Работилница за италијански јазик Во оваа работилница активно децата се запознаваат и го изучуваат јазикот, италјанската култура и италјанската историја. -	Работилница за компјутери Оваа работилница активно го даваше својот придонес од 2003 до 2008 година, со цел запознавање на децата и нивна едукација за правилна употреба и користење на вредносните капацитети на интернетот, како и едукација за работа со програмските јазици, мајкрософ офисот (ворд, ексел, оутлук, паувер поинт), како и корел програмата, фото пеинт и др. -	Драмска работилница Оваа работилница во промоција на драмските вредности и уметноста работи со драмски текстови и нивна презентација од страна на децата. -	Ликовна (Арт) работилница Работилница во која децата ги изразуваат своите уметнички вештини, за сликање, моделирање и слично, користејќи најразлични техники и материјали, вклучувајќи ги и оригами изработките. -	Работилница за граѓанско образование Организатор на многу значајни тркалезни маси и дискусии во насока на придонесот кон градењето на хуманистичкото општество и зачувување и негување на демократските вредности. Креативно вклучување на децата со почит кон нивната слобода на изразување, анализирање на проблемите и запознавање со правата и обврките на децата во општеството. -	Еколошка работилница Со мотиви за подигање на еколошката свест и запазување на чистата околина, долго време функционира еколошката работилница, каде децата преку најразлични креативни работи се запознаваат со вредностите на оваа област и истите ги промовираа до индирекните корисници. -	Литературна работилница Децата се запознаваат со авторите на литературните дела преку дирекни контакти и преку пишаните дела, со песни, посезија, раскази и романи. Се мотивира креативниот детски дух за творештво од областа на литературата.

-	Музичка работилница Ги пренесуваше основните запознавања со музичкиот солфеж за заинтересираните групи деца. -	Математичка работилница Повремена активност каде децата ги вежбаа математичките програми кои се застапени во редовното основно и средно образование, до нивно усовршување. -	Спортска работилница Со мотото „Во здраво тело здрав дух“ се реализираа активности од спортските и медицински значења за правилниот психо-физички развој на децата. Исто така се развива и љубовта и духот за спртот и натпреварувачкиот карактер. -	Играорна Во оваа работилница преку негување на фолклорот и народната музика, децата ги играа традиционалните ора.

Центар за дипломатија
Центарот за дипломатија на Детската Амбасада за Сите Деца во Светот ја претставува меѓународната позиција на организацијата. Основан е во 2002 година, со поддршка на Претседателот на Република Македонија Г-дин Борис Трајкоски и Министерот за надворешни работи, Г-ѓа Илинка Митрева. Денес Центарот за дипломатија ја координира работата на 7 конзуларно-дипломатски претставништва ширум светот на ниво на Детски Генералн Конзулат, и тоа во: Берлин, СР Германија; Ријека (Задар), Р. Хрватска; Малме, К. Шветска; Манила, Р. Филипини; Сиетел, САД; Истанбул, Р. Турција и Мелбурн, Комонвелт на Австралија. Во подготвителни мисии се: Љубљана, Р. Словенија, кој ќе покрива и Ватикан (Светата Столица); Белград, Р. Србија и Софија, Р. Бугарија. Центарот за дипломатија во своите надлежности ја има и регистрацијата и надзорот на Дипломатскиот кор на Детската Амбасада. Значајна активност која ја одбележува неговата практична работа е реализацијата на програмата „Градиме мостови на пријателство“ во која до денес повеќе од 500 деца се вклучени во посетата на пријателските земји и соработка со децата од народите. До сега се посетени: Република Србија, Република Грција, Република Хрватска, Република Турција и Државата Израел. Посебно значајна активност е дружењето на децата на загинатите бранители од Република Македонија и Република Србија и Црна Гора, кога децата од Србија и Црна Гора ги поминаа државните граници на двете земји само со ученички легитимации под мотото: „Каде што почнува светот со граници, таму завршува нашето детство“. Остварени се и други возвратни посети а нашите програми секогаш се поамбициозни од буџетските можности за реализација на вака значајните меѓународни активности. Целта на ваквите активности е промовирање на традиционалните вредности на демократијата за добрососедство и пријателство, на обострано почитување, со запознавање на традициите, културата и историјата на државите преку посета на историско-културните знаменитости.

Фонд за деца на загинатите бранители
После конфликтот во Република Македонија во 2000/2001 година, Детската Амбасада за Сите Деца во Светот организираше низа активности за децата чии родители загинаа како припадници на безбедносните сили. Вкупно 85 деца од кои 5 деца се посмртно родени. Нашите активности се поддржани од Министерството за внатрешни работи и Министерството за одбрана на Република Македонија. Согласно потребите кои произлегуваа на најразличните средби и дружења со децата од оваа целна група, во соработка со Независниот Полициски Синдикат и Независниот Синдикат на Вработените во Одбраната, со поддршка на Министерствата за внатрешни работи и за одбрана, под покровителство на Претседателот на Комисијата за европски прашања во Собранието на Република Македонија, Г-дин Тито Петковски, во декември 2006 година е потпишан Декларативен договор и Спогодба за основање на Фондот за децата на загинатите бранители, со основна цел за грижа во остварувањето на своите права на децата од оваа целна група, нивна ресоцијализација и воспитно-едукативни тренинзи за правилен психо-физички развој. Како активности кои традиционално се одржуваат е Зимскиот Камп „Зима за оваа година“ кој се реализира повеќе од 12 години, со поддршка на МТСП и ЈП „ЕЛЕМ“ АД од Скопје. Како посебни програмски активности, а кои ги опфаќаат децата кои се целна група на овој фонд, се реализирани преку летни кампови, дружења во Мек Доналдс рестораните, викенд дружење во Манастирот „Св. Јоаким Осоговски“, викенд за самохраните мајки во Маврово, и многу други средби и дружења во намерите за остварување на целта. Значењето на овој Фонд е неприкосновено, како за Република Македонија, така пред се за децата и семејствата на загинатите бранители, во намерите и насоките на остварување на законските права и ресоцијалните програми за повторна општествена интеграција. Детската Амбасада за Сите Деца во Светот, работата на програмските активности за децата од оваа целна група ја координира со МВР и МО на РМ преку своите координатори во двата ресори. Грижата и намерите за поддршка на децата од оваа целна група остануваат и понатаму во приматот на нашата организација.